見蘇黄邦字韵詩戲示王倅安國二首  其二
作者：劉跂
朝代：宋

paragraphs: 天下本無事，此語僅興邦。
得志不與物，誓心有如江。
腐儒若腐螢，槁死讀書窗。
誰能守筆研，心大云何降。
終然氣相許，霜鐘不須撞。
道雖千鈞重，努力期自扛。
他時僑與札，日月聲名雙。
秖應南海趙，便是襄陽龐。
慎毋彊揀擇，貴純不貴厖。
請見胸中物，止水琉璃缸。